CELEX: 32009D0109
Language: ro
Date: 2009-02-09 00:00:00
Title: 2009/109/CE: Decizia Comisiei din 9 februarie 2009 privind organizarea unui experiment temporar privind aplicarea anumitor derogări în vederea comercializării amestecurilor de semințe destinate folosirii ca plante furajere în conformitate cu Directiva 66/401/CEE a Consiliului, pentru a determina dacă anumite specii care nu sunt enumerate în Directivele 66/401/CEE, 66/402/CEE, 2002/55/CE sau 2002/57/CE ale Consiliului îndeplinesc condițiile pentru a fi incluse în articolul 2 alineatul (1) punctul A din Directiva 66/401/CEE [notificată cu numărul C(2009) 724] (Text cu relevanță pentru SEE)

11.2.2009   
            
            
               RO
            
            
               Jurnalul Oficial al Uniunii Europene
            
            
               L 40/26
            
         
      DECIZIA COMISIEI
   
   din 9 februarie 2009
   privind organizarea unui experiment temporar privind aplicarea anumitor derogări în vederea comercializării amestecurilor de semințe destinate folosirii ca plante furajere în conformitate cu Directiva 66/401/CEE a Consiliului, pentru a determina dacă anumite specii care nu sunt enumerate în Directivele 66/401/CEE, 66/402/CEE, 2002/55/CE sau 2002/57/CE ale Consiliului îndeplinesc condițiile pentru a fi incluse în articolul 2 alineatul (1) punctul A din Directiva 66/401/CEE
   [notificată cu numărul C(2009) 724]
   (Text cu relevanță pentru SEE)
   (2009/109/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 13a,
   întrucât:
   
               (1)
            
            
               Conform cunoștințelor tradiționale ale agricultorilor, confirmate de rezultatele cercetărilor recente, anumite specii de Leguminosae și Plantago lanceolata care nu sunt enumerate în Directivele 66/401/CEE, 66/402/CEE (2), 2002/55/CE (3) sau 2002/57/CE (4) ale Consiliului (denumite în continuare „legislația existentă”), în special când sunt folosite în amestec cu specii care fac obiectul legislației existente, prezintă interes pentru producția de plante furajere care să permită o alimentație echilibrată a animalelor de-a lungul anului, contribuind totodată la reabilitarea terenurilor necultivabile sau a terenurilor agricole marginale. Este cazul următoarelor specii: Biserrula pelecinus, Lotus glaber, Lotus uliginosus, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium michelianum, Trifolium squarrosum, Trifolium subterraneum, Trifolium vesiculosum și Vicia benghalensis (denumite în continuare „speciile menționate în considerentul 1”).
            
         
               (2)
            
            
               În conformitate cu articolul 13 alineatul (1) a doua liniuță din Directiva 66/401/CEE, doar semințele speciilor vegetale enumerate de legislația existentă, cu excepția soiurilor menționate la articolul 4 alineatul (2) din Directiva 2002/53/CE a Consiliului (5), pot fi comercializate în Comunitate sub forma amestecurilor de semințe destinate folosirii ca plante furajere. În absența posibilității de a comercializa amestecurile care conțin semințe ale speciilor menționate în considerentul 1, agricultorii care doresc să folosească aceste specii trebuie să le transporte și să le semene ca specii individuale sau, în anumite cazuri, să-și prepare singuri amestecurile în cadrul propriilor exploatații agricole, ceea ce implică eforturi și costuri suplimentare. În plus, există riscul crescut ca diferitele specii conținute de amestec să fie distribuite în mod neunitar pe câmp, întrucât acestea nu sunt pregătite de profesioniști.
            
         
               (3)
            
            
               Pentru a permite comercializarea speciilor menționate în considerentul 1 în asemenea amestecuri, este necesară modificarea articolului 2 alineatul (1) punctul A din Directiva 66/401/CEE prin includerea respectivelor specii în cadrul prevederii precizate.
            
         
               (4)
            
            
               Pentru a decide asupra unei asemenea modificări a articolului 2 alineatul (1) punctul A din Directiva 66/401/CEE, este necesară colectarea de informații privind comercializarea amestecurilor care conțin speciile menționate în considerentul 1. În special, este necesară verificarea posibilității ca, în momentul folosirii acelor specii în amestecuri, să fie realizat un control oficial a posteriori care să confirme că procentajul de semințe din fiecare componentă indicată pe eticheta ambalajului corespunde compoziției amestecului, precum și dacă amestecurile din același lot sunt omogene în toate pachetele comercializate. În absența acestor informații, ar fi imposibilă oferirea unei garanții utilizatorilor că amestecurile de semințe care conțin speciile menționate în considerentul 1 vor produce rezultate ridicate din punct de vedere calitativ.
            
         
               (5)
            
            
               Prin urmare, este necesară organizarea unui experiment temporar pentru a verifica dacă speciile menționate în considerentul 1 îndeplinesc condițiile necesare pentru a fi incluse la articolul 2 alineatul (1) punctul A din Directiva 66/401/CEE.
            
         
               (6)
            
            
               Statele membre care vor participa la experiment ar trebui exonerate de obligațiile stabilite la articolul 13 alineatul (1) a doua liniuță din Directiva 66/401/CEE în ceea ce privește speciile menționate în considerentul 1. Acestea ar trebui să permită introducerea pe piață în anumite condiții a amestecurilor care conțin speciile respective.
            
         
               (7)
            
            
               Este necesară prevederea unor cerințe specifice pentru certificarea speciilor menționate în considerentul 1 pentru a garanta că semințele acestor specii îndeplinesc cerințe unitare în toate statele membre participante. Aceste cerințe trebuie să se bazeze pe condițiile stabilite în sistemele OCDE de certificare a soiurilor sau de control al semințelor destinate comerțului internațional (denumite în continuare „sistemele OCDE”) sau în standardele naționale ale statelor membre în care sunt produse semințele.
            
         
               (8)
            
            
               În plus față de condițiile generale prevăzute în Decizia 2004/371/CE a Comisiei din 20 aprilie 2004 privind condițiile de introducere pe piață a amestecurilor de semințe destinate utilizării ca plante furajere (6), trebuie stabilite condiții specifice pentru comercializarea amestecurilor folosite în cadrul experimentului. Aceste condiții ar trebui să garanteze colectarea informațiilor suficiente pentru evaluarea experimentului. Prin urmare, este necesară prevederea de norme privind etichetarea, monitorizarea și raportarea.
            
         
               (9)
            
            
               Având în vedere natura experimentală a măsurii prevăzute de prezenta decizie, trebuie stabilită o cantitate maximă de amestecuri de semințe care poate fi comercializată, luând în considerare necesitatea de a testa diferite amestecuri prin folosirea instalațiilor existente.
            
         
               (10)
            
            
               Pentru a permite statelor membre să verifice depășirea cantității maxime permise, întreprinderile care intenționează să producă asemenea amestecuri de semințe trebuie să comunice statelor membre vizate cantitățile pe care intenționează să le producă. Statele membre trebuie să aibă posibilitatea de a interzice comercializarea amestecurilor de semințe atunci când consideră acest lucru necesar, având în vedere necesitatea de a testa diferitele amestecuri fără depășirea cantității maxime.
            
         
               (11)
            
            
               Pentru a permite furnizorilor să producă și să comercializeze o cantitate suficientă de semințe și pentru a permite autorităților competente să inspecteze acest material și să colecteze informații comparabile suficiente în vederea elaborării raportului, experimentul ar trebui să se desfășoare pe durata a cel puțin cinci campanii de comercializare.
            
         
               (12)
            
            
               Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
            
         ADOPTĂ PREZENTA DECIZIE:
   Articolul 1
   Obiect
   Se organizează un experiment temporar la nivelul Comunității pentru a evalua dacă speciile enumerate mai jos (denumite în continuare „speciile menționate la articolul 1”) pot fi comercializate sub forma amestecurilor de semințe sau în amestecurile de semințe, pentru a determina dacă anumite sau toate aceste specii trebuie incluse în lista plantelor furajere menționate la articolul 2 alineatul (1) punctul A din Directiva 66/401/CEE: Biserrula pelecinus, Lotus glaber, Lotus uliginosus, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium michelianum, Trifolium squarrosum, Trifolium subterraneum, Trifolium vesiculosum și Vicia benghalensis.
   Articolul 2
   Participarea statelor membre
   Orice stat membru poate participa la experiment.
   Statele membre care decid să participe la experiment (denumite în continuare „statele membre participante”) informează Comisia în mod corespunzător.
   Acestea pot renunța la participare în orice moment, informând Comisia cu privire la acest aspect.
   Articolul 3
   Exonerare
   (1)   Având în vedere scopurile experimentului, amestecurile de semințe care conțin speciile menționate la articolul 1 și care conțin sau nu semințele din speciile enumerate în Directivele 66/401/CEE, 66/402/CEE, 2002/55/CE sau 2002/57/CE pot fi introduse pe piață în condițiile prevăzute la articolele 4 și 5.
   (2)   Statele membre participante sunt exonerate de obligațiile prevăzute la articolul 13 alineatul (1) a doua liniuță din Directiva 66/401/CEE.
   Articolul 4
   Condiții aplicabile semințelor din speciile menționate la articolul 1
   Semințele din speciile menționate la articolul 1 îndeplinesc următoarele condiții:
   
               (a)
            
            
               aparțin unui soi enumerat într-un catalog național al unui stat membru sau într-o listă OCDE a soiurilor admise în vederea certificării semințelor;
            
         
               (b)
            
            
               sunt certificate în conformitate cu anexa I;
            
         
               (c)
            
            
               îndeplinesc condițiile stabilite la punctul 1 din anexa II.
            
         Articolul 5
   Condiții aplicabile amestecurilor din cadrul experimentului
   În plus față de condițiile prevăzute în Decizia 2004/371/CE, amestecurile din cadrul experimentului îndeplinesc condițiile stabilite la punctul 2 din anexa II.
   Articolul 6
   Restricții cantitative
   (1)   Statele membre participante se asigură că întreaga cantitate de semințe folosită pentru amestecurile din cadrul experimentului nu depășește anual 1 000 de tone.
   (2)   Statele membre participante se asigură că întreprinderile notifică autoritatea menționată la punctul A (I)(c)(2) din anexa IV la Directiva 66/401/CEE cu privire la cantitatea de amestecuri de semințe pe care intenționează să o producă.
   Un stat membru poate interzice introducerea pe piață a unui amestec de semințe dacă acesta consideră că, având în vedere scopurile experimentului, nu este oportună introducerea pe piață a unor cantități suplimentare din amestecul de semințe vizat. Acesta va informa de îndată întreprinderea (întreprinderile) vizate.
   Articolul 7
   Monitorizare
   Experimentul va fi monitorizat de autoritatea statelor membre participante menționată la punctul A (I)(c)(2) din anexa IV la Directiva 66/401/CEE.
   Articolul 8
   Obligații privind raportarea
   (1)   Statele membre participante prezintă Comisiei și celorlalte state membre, anual, până la data de 31 martie a anului următor, un raport care conține o listă a speciilor folosite în amestecurile care fac obiectul experimentului, precum și cantitatea comercializată pentru fiecare dintre aceste amestecuri. Statele membre pot decide să includă în raport orice alte informații relevante.
   (2)   La încheierea experimentului și, în orice caz, după încheierea participării acestora, statele membre participante prezintă Comisiei și celorlalte state membre, până la data de 31 martie a anului următor, un raport care include informațiile menționate la punctul 3 din anexa II. Raportul poate include și alte informații pe care statele membre le consideră relevante pentru atingerea obiectivelor experimentului.
   Articolul 9
   Durata experimentului
   Experimentul va demara la data de 1 iunie 2009 și va fi finalizat la data de 31 mai 2014.
   Articolul 10
   Destinatari
   Prezenta decizie se adresează statelor membre.
   
      Adoptată la Bruxelles, 9 februarie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO 125, 11.7.1966, p. 2298/66.
   
      (2)  JO 125, 11.7.1966, p. 2309/66.
   
      (3)  JO L 193, 20.7.2002, p. 33.
   
      (4)  JO L 193, 20.7.2002, p. 74.
   
      (5)  JO L 193, 20.7.2002, p. 1.
   
      (6)  JO L 116, 22.4.2004, p. 39.
   
      ANEXA I
      SPECII MENȚIONATE LA ARTICOLUL 1 ȘI CONDIȚII NECESARE PENTRU CERTIFICAREA ACESTORA
      
                  Specia
               
               
                  Facultate germinativă minimă
                  [% de semințe pure (1)]
               
               
                  Puritatea specifică minimă
                  (% din greutate)
               
               
                  Conținut maxim de semințe din alte specii de plante
                  (% din greutate)
               
               
                  Conținut maxim de semințe din alte specii de plante într-un eșantion cu greutatea specificată în coloana 7
               
               
                  Greutatea maximă a unui lot
                  (tone)
               
               
                  Greutatea minimă a unui eșantion de prelevat dintr-un lot
                  (grame)
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  
                     Biserrula pelecinus
                  
               
               
                  70 (inclusiv semințe dure)
               
               
                  98
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  30
               
            
                  
                     Lotus uliginosus
                  
               
               
                  75 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  25
               
            
                  
                     Lotus glaber
                  
               
               
                  75 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  30
               
            
                  
                     Medicago murex
                  
               
               
                  70 (30)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  50
               
            
                  
                     Medicago polymorpha
                  
               
               
                  70 (30)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Medicago rugosa
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  180
               
            
                  
                     Medicago scutellata
                  
               
               
                  70
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  400
               
            
                  
                     Medicago italica
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Medicago littoralis
                  
               
               
                  70
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Medicago truncatula
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Ornithopus compressus
                  
               
               
                  75 (inclusiv semințe dure)
               
               
                  90
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  120
               
            
                  
                     Ornithopus sativus
                  
               
               
                  75 (inclusiv semințe dure)
               
               
                  90
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  90
               
            
                  
                     Plantago lanceolata
                  
               
               
                  75
               
               
                  85
               
               
                  1,5
               
               
                  
                      (3)
                      (4)
                      (5)
                  
               
               
                  5
               
               
                  20
               
            
                  
                     Trifolium fragiferum
                  
               
               
                  70
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  40
               
            
                  
                     Trifolium glanduliferum
                  
               
               
                  70 (30)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  20
               
            
                  
                     Trifolium hirtum
                  
               
               
                  70
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Trifolium michelianum
                  
               
               
                  75 (30)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  25
               
            
                  
                     Trifolium squarrosum
                  
               
               
                  75 (20)
               
               
                  97
               
               
                  1,5
               
               
                  
                      (3)
                      (4)
                      (5)
                  
               
               
                  10
               
               
                  150
               
            
                  
                     Trifolium subterraneum
                  
               
               
                  80 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  250
               
            
                  
                     Trifolium vesiculosum
                  
               
               
                  70 (inclusiv semințe dure)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Vicia benghalensis
                  
               
               
                  80 (20)
               
               
                  97 (2)
                  
               
               
                  1,0
               
               
                  
                      (3)
                      (4)
                      (5)
                  
               
               
                  20
               
               
                  1 000
               
            
         (1)  Până să ajungă la conținutul maxim indicat, semințele dure sunt considerate semințe care pot germina.
      
         (2)  Un conținut maxim total de 6 % din greutate de semințe de Vicia pannonica, Vicia villosa sau de specii cultivate înrudite într-o altă specie corespunzătoare nu este considerată impuritate.
      
         (3)  Semințele de Avena fatua și Avena sterilis nu sunt prezente într-un eșantion cu o greutate prescrisă.
      
         (4)  Prezența unei semințe de Cuscuta spp. într-un eșantion care are de două ori greutatea prescrisă nu este considerată o impuritate dacă un al doilea eșantion de o greutate de două ori mai mare decât greutatea prescrisă nu conține semințe de Cuscuta spp.
      
         (5)  Prezența semințelor de Rumex spp., altele decât Rumex acetosella și Rumex maritimus, nu trebuie să depășească 10 într-un eșantion cu greutate prescrisă.
   
   
      ANEXA II
      CONDIȚIILE EXPERIMENTULUI
      1.   Condiții aplicabile semințelor din speciile menționate la articolul 1
      
                  (a)
               
               
                  Inspecțiile pe teren se efectuează în conformitate cu sistemele OCDE, în cazul în care ele se aplică în cazul acestor specii sau, dacă nu este cazul, în conformitate cu standardele naționale ale statelor membre în care sunt produse semințele.
               
            
                  (b)
               
               
                  Statele membre se asigură că, înainte de amestecarea acestora, toate loturile de semințe sunt supuse unei inspecții pe teren, unui eșantionaj și unei analize a semințelor, oficiale sau sub control oficial, în conformitate cu Directiva 66/401/CEE.
               
            2.   Condiții aplicabile amestecurilor din cadrul experimentului
      
                  (a)
               
               
                  Eșantioanele de semințe sunt prelevate în mod aleatoriu din loturile de amestecuri de semințe din cadrul experimentului de către specialiștii oficiali în eșantionarea semințelor. Aceste eșantioane for fi folosite ca eșantioane de control pentru verificarea compoziției amestecurilor din cadrul experimentului în conformitate cu articolul 4 din Decizia 2004/371/CE.
                  Nivelul și intensitatea procesului de eșantionare și a inspecțiilor efectuate în conformitate cu articolul 4 din Decizia 2004/371/CE corespund scopurilor experimentului.
               
            
                  (b)
               
               
                  În plus față de informațile necesare în conformitate cu Directiva 66/401/CEE și Decizia 2004/371/CE, eticheta oficială va include următoarele informații:
                  
                              (i)
                           
                           
                              denumirile botanice ale tuturor speciilor menționate la articolul 1 (inclusiv soiurile, după caz) incluse în amestecul din cadrul experimentului;
                           
                        
                              (ii)
                           
                           
                              compoziția procentuală din greutate a diverselor componente prezentate în funcție de speciile menționate la articolul 1 și, după caz, pe soiuri;
                           
                        
                              (iii)
                           
                           
                              o trimitere la prezenta decizie.
                           
                        Atunci când informațiile menționate la punctele (i) și (ii) nu sunt lizibile pe eticheta oficială, amestecul care face obiectul experimentului poate fi introdus pe piață sub denumirea amestecului, cu condiția ca informațiile menționate la punctele (i) și (ii) să fi fost notificate în scris cumpărătorului și înregistrate în mod oficial.
               
            3.   Informații care trebuie înregistrate
      
                  (a)
               
               
                  Denumirea speciilor (inclusiv a soiurilor, după caz) folosite în amestecurile din cadrul experimentului;
               
            
                  (b)
               
               
                  cantitatea fiecărui amestec de semințe din cadrul experimentului introdus pe piață în timpul duratei de autorizare și statul membru de destinație a amestecului de semințe;
               
            
                  (c)
               
               
                  compoziția amestecurilor comercializate din cadrul experimentului;
               
            
                  (d)
               
               
                  procedurile (standardele) aplicate pentru certificarea speciilor menționate la articolul 1 (sistemele OCDE sau standardele naționale);
               
            
                  (e)
               
               
                  rezultatele inspecțiilor pe teren sau ale testelor de laborator privind certificarea speciilor menționate la articolul 1, atunci când acestea sunt efectuate în statele membre;
               
            
                  (f)
               
               
                  informații privind importurile efectuate în conformitate cu sistemele OCDE, în special în ceea ce privește cantitatea, compoziția amestecurilor de semințe din cadrul experimentului, țara de origine și etichetarea;
               
            
                  (g)
               
               
                  rezultatele testelor efectuate în conformitate cu punctul 2 literele (a) și (b) privind eșantioanele de control;
               
            
                  (h)
               
               
                  o analiză costuri-beneficii care urmează a fi folosită pentru a sprijini sau nu obiectivul experimentului.